เดือนที่แล้วประจำเดือนมาวันที้14-19ค่ะ แต่กินยาคุมฉุกเฉินไปวันที่20แล้วก็มีเลือดออกปริมาณมากเหมือนประจำเดือนวันที่25-28 พอครบ2อาทิตเราก็ตรวจครรภ์ด้วยปัสสาวะมาตลอดทุก3วันก็ขีดเดียวจนถึงวันที่15ได้ลองตรวจอีกครั้งตอนเช้า ขึ้นขีดเดียวค่ะ อยากทราบว่าทำไมประจำเดือนยังไม่มาคะ หรือมันจะมาประมาณวันที่25ที่เป็นผลาจากยาคุมฉุกเฉินคะ และ มีโอกาสท้องรึป่าว ที่ตรวจได้1ขีดเป็นผลแน่นอนยังคะ
สวัสดีค่ะ ผลข้างเคียงของยาคุมฉุกเฉินอย่างหนึ่ง คืออาจทำให้มีเลือดออกจากช่องคลอดหลังทานยาไปประมาณ 7 วัน โดยเลือดที่ออก อาจออกได้นานตั้งแต่ 1-4 วัน ดังนั้นในกรณีของ เลือดที่ออกในวันที่ 25-28 มี.ค. นั้น น่าจะเกิดจากผลข้างเคียงของยาคุมฉุกเฉินได้ค่ะหากผ่านมา 2 สัปดาห์หลังจากมีเพศสัมพันธ์ แล้วตรวจหาการตั้งครรภ์นั้น อาจเร็วไปที่จะตรวจพบได้ อย่างไรก็ตาม หากในวันที่ 15 เม.ย. ได้ตรวจหาการตั้งครรภ์และขึ้น 1 ขีด ก็แสดงว่าไม่ได้มีการตั้งครรภ์เกิดขึ้นค่ะ เนื่องจากการตรวจในวันที่ 15 เม.ย. หากมีการตั้งครรภ์เกิดขึ้นจริง ควรที่จะตรวจพบได้แล้วค่ะดังนั้นการที่ประจำเดือนยังไม่มา จึงน่าจะเกิดจากสาเหตุอื่นๆ เช่น เป็นผลข้างเคียงของยาคุมฉุกเฉิน ที่อาจทำให้ประจำเดือนมาช้ากว่าปกติได้ หรือเกิดจากสาเหตุอื่นๆ เช่นความเครียด การทำงานหนัก พักผ่อนน้อย อดนอน นอนดึก อดอาหาร น้ำหนักลด เป็นต้น แนะนำให้รอประจำเดือนไปอีกซักระยะค่ะ ประจำเดือนน่าจะมาในที่สุดค่ะ